CELEX: 62015CN0178
Language: lv
Date: 2015-04-20 00:00:00
Title: Lieta C-178/15: Lūgums sniegt prejudiciālu nolēmumu, ko 2015. gada 20. aprīlī iesniedza Sąd Rejonowy we Wrocławiu (Polija) – Alicja Sobczyszyn/Szkola Podstawowej w Rzeplinie

27.7.2015   
            
            
               LV
            
            
               Eiropas Savienības Oficiālais Vēstnesis
            
            
               C 245/4
            
         Lūgums sniegt prejudiciālu nolēmumu, ko 2015. gada 20. aprīlī iesniedza Sąd Rejonowy we Wrocławiu (Polija) – Alicja Sobczyszyn/Szkola Podstawowej w Rzeplinie
   
   (Lieta C-178/15)
   (2015/C 245/05)
   Tiesvedības valoda – poļu
   
      Iesniedzējtiesa
   
   Sąd Rejonowy we Wrocławiu
   
      Pamatlietas puses
   
   
      Prasītāja: Alicja Sobczyszyn
   
   
      Atbildētājs: Szkoła Podstawowa w Rzeplinie
   
   
      Prejudiciālie jautājumi
   
   Vai Eiropas Parlamenta un Padomes 2003. gada 4. novembra Direktīvas 2003/88/EK par konkrētiem darba laika organizēšanas aspektiem (1) 7. pants, saskaņā ar kuru dalībvalstis pieņem vajadzīgos pasākumus, lai katrs darba ņēmējs saņemtu apmaksātu ikgadēju, vismaz četras nedēļas ilgu, atvaļinājumu saskaņā ar nosacījumiem par tiesībām uz šāda atvaļinājuma piešķiršanu, kas ir paredzēti valsts tiesību aktos, un/vai atbilstoši valsts praksei, ir jāinterpretē tādējādi, ka skolotājs, kas ir izmantojis atvaļinājumu veselības uzlabošanai, kas paredzēts 1982. gada 26. janvāra Likumā par skolotājiem [Karta Nauczyciela] (Dz. U. 2014, poz. 191 un 1198), [..], papildus tam iegūst tiesības uz atvaļinājumu atpūtai atbilstoši vispārējiem darba tiesību nosacījumiem gadā, kurā viņš ir izmantojis atvaļinājumu veselības uzlabošanai?
   
      (1)  OV L 299, 9. lpp.